## ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ, УПРАВУ

## И НАЦИОНАЛНЕ МАЊИНЕ – НАЦИОНАЛНЕ ЗАЈЕДНИЦЕ

# **ИНФОРМАЦИЈА**

**О УПИСУ УЧЕНИКА У ПРВИ РАЗРЕД СРЕДЊИХ ШКОЛА**

**НА ТЕРИТОРИЈИ АУТОНОМНЕ ПОКРАЈИНЕ ВОЈВОДИНЕ**

**У ШКОЛСКОЈ 2015/2016. ГОДИНИ**

Нови Сад, децембар 2015. године

**УВОД**

Циљ ове информације јесте да прикаже реализацију уписа ученика у први разред средњих школа чији је оснивач Аутономна покрајина Војводина (у даљем тексту: АП Војводина) у школској 2015/2016. години, односно, да прикаже упис ученика у први разред средњег образовања и васпитања у АП Војводини.

Информација је израђена на основу: података које је Покрајински секретаријат за образовање, прописе, управу и националне мањине – националне заједнице (у даљем тексту: Секретаријат) прикупио од основних и средњих школа на територији АП Војводине; Одлуке о броју места за упис ученика у први разред средњих школа чији је оснивач АП Војводина у школској 2015/2016. години; Покрајинске скупштинске одлуке о броју и просторном распореду средњих школа чији је оснивач АП Војводина; Одлуке Министарства просвете, науке и технолошког развоја Републике Србије о упису ученика у средње школе за школску 2015/2016. годину; Конкурса за упис ученика у средњу школу за школску 2015/2016. годину (у даљем тексту: Конкурс).

Сагласно члану 30. тачка 19, члану 33. и члану 35. став 1. Покрајинске скупштинске одлуке о Влади АП Војводине („Службени лист АПВ”, број: 4/2010), а у вези са чланом 34. став 1. тачка 3. Закона о утврђивању надлежности АП Војводине („Службени гласник РС”, број: 99/2009 – Одлука УСРС – 67/2012), Покрајинска влада донелаје **Одлуку о броју места за упис у први разред средњих школа чији је оснивач АП Војводина у школској 2015/2016. години**.

Утврђивање броја места за упис ученика у средње школе врши се као поверен посао и Министарство просвете, науке и технолошког развоја Републике Србије објавило је јединствени конкурс за упис ученика у први разред средњих школа у школској 2015/2016. години.

Поступак утврђивања броја ученика за упис у први разред средњих школа, за школску 2015/2016. годину, Секретаријат је започео у новембру 2014. године, на основу захтева школа и мишљења локалних самоуправа.

У поступку утврђивања предлога одлуке, Секретаријат је тражио од јединица локалне самоуправе да се – ради усклађивања потреба својих средина са уписном политиком на нивоу АП Војводине – консултују са средњим школама на својој територији и размотре број ученика осмог разреда, реализацију прошлогодишњег плана уписа ученика у први разред средњих школа, потребе средине за одређеним занимањима и да предложе план уписа ученика у први разред средњих школа за школску 2015/2016. годину, као и да предложе евентуалне измене у погледу увођења нових подручја рада и образовних профила.

Секретаријат је током марта 2015. године израдио предлог одлуке и упутио га на разматрање и усвајање Покрајинској влади, која је 9. априла 2015. године донела Одлуку о броју места за упис ученика у први разред средњих школа чији је оснивач АП Војводина у школској 2015/2016. години.

Поменутом одлуком, у средњим школама на територији АП Војводине предвиђен је упис **20.500 редовних ученика, 2.273 ванредна ученика и 609 ученика са сметњама у развоју** (14.906 места у 75 стручних школа – 3.570 места за трогодишње образовање и 11.336 места за четворогодишње образовање; 3.892 места у 25 гимназија – од којих је у специјализованим гимназијама за обдарене ученике филолошке струке 192 места, 120 места за обдарене ученике математичке струке и 40 места за обдарене ученике рачунарске гимназије; 472 места у десет уметничких школа; 1.230 места у 11 мешовитих школа – у средњем стручном образовању предвиђена су 750 места – 150 места за трогодишње образовање и 600 места за четворогодишње образовање, а за гимназијско образовање – 480 места; 559 места у десет средњих школа за образовање ученика са сметњама у развоју, при чему је 50 места планирано за упис ученика са сметњама у развоју у први разред средњег образовања у Средњој стручној шклоли „4. јули” у Врбасу; планирани број места за упис ученика са сметњама у развоју не улази у укупну квоту планираних места за упис редовних ученика у први разред средњих школа на територији АП Војводине).

Одлука Покрајинске владе послата је надлежном министарству на сагласност, а у Конкурсу за упис ученика у средње школе за школску 2015/2016. годину објављена је коначна одлука министра просвете, науке и технолошког развоја о упису ученика у средњу школу за школску 2015/2016. годину.

Конкурс је објављен маја 2015. године, у специјалном броју Просветног прегледа који је био доступан основним и средњим школама.

Одлуком министра просвете, науке и технолошког развоја Републике Србије о упису ученика у средње школе за школску 2015/2016. годину, утврђен је број места за упис у први разред средњих школа на територији Републике Србије по школама, подручјима рада, образовним профилима, трајању образовања и по наставним језицима.

Наведеном одлуком посебно је регулисан упис кандидата који су седми или осми разред основне школе завршили у иностранству, као и начин вредновања општег успеха за кандидате који су шести разред основне школе завршили у иностранству.

Услови за упис, поступак избора кандидата, као и начин спровођења Конкурса били су саставни делови поменуте одлуке и објављени су у њему.

Конкурсом су дати услови за упис ученика, мерила и начин избора кандидата, календар уписа, посебни здравствени услови, потребна документа за упис ученика и преглед свих средњих школа у Републици Србији с планираним бројем места за упис ученика према подручју рада, трајању школовања и образовним профилима. Поред тога, посебно је назначен број места за упис ученика у школе које организују наставу на језицима националних мањина – националних заједница.

Ученици су полагали завршни испит који се састојао из три теста: тест из српског односно матерњег језика, математике и комбиновани тест из природних и друштвених наука (биологија, географија, историја, физика и хемија).

Кандидати за упис у специјализоване школе, односно, специјализована одељења гимназија и уметничке школе, полагали су пријемни испит. На том испиту проверавана су одређена знања стечена у претходном образовању, као и посебне способности кандидата, неопходне за одређену школу и образовни профил.

Календаром уписа прописани су услови и термини пријављивања ученика за упис, теримини полагања пријемног и завршног испита, као и термини уписа ученика у први разред средње школе за школску 2015/2016. годину.

1. **УПИС УЧЕНИКА У ПРВИ РАЗРЕД СРЕДЊИХ ШКОЛА**

**ЗА ШКОЛСКУ 2015/2016. ГОДИНУ**

На територији АП Војводине постоји **131 средња школа**, од којих је **25 гимназијa** (општих и специјализованих), **75 стручних школа**, **11 мешовитих** **школа**, **десет уметничких школа** и **десет средњих школа за ученике са сметњама у развоју.**

Конкурсом Министарства просвете, науке и технолошког развоја Републике Србије и његовим допунама, одобренасу **19.773** местa за упис ученика, односно 727 места мање него у Одлуци о броју места за упис у први разред средњих школа чији је оснивач АП Војводина у школској 2015/2016. години, због потребе рационализације места за упис, односно због боље попуњености постојећих одељења.

Новине у плану уписа у школској 2015/2016. години биле су:

* У осам средњих школа **први пут** су **планирани** следећи образовни профили:
  + 1. *Ликовни техничар* у Политехничкој школи у Суботици;
    2. *Здравствени неговатељ* у Медицинској школи „Драгиња Никшић” у Сремској Митровици;

За упис **17.983 ученика** у први разред средњих школа на територији АП Војводине у школској 2015/2016. години, који су у школској 2014/2015. години завршили **осми разред**, планиранo je **19.773 места**, односно **9,09% више места за упис** од броја ученика осмог разреда.

У **121 редовној средњој школи у АП Војводини,** у први разред средњих школа у школској 2015/2016. години **уписано** је **укупно 17.347 ученика,** што је **614 ученика више** него у претходној школској години или **3,67% више**. **Планирани упис остварен је са 87,73% (на планирана 19.773 места уписано је 17.347 ученика).**

Структура реализације плана уписа – према дужини трајања образовања:

|  |  |  |  |  |  |  |
| --- | --- | --- | --- | --- | --- | --- |
| Дужина трајања образовања | ПЛАНИРАНО | | | УПИСАНО | | |
| Бр. одељ. | Бр. уч. | План изражен у % | Бр. одељ. | Бр. уч. | Реализација плана изражена у % |
| Три  године | 121 | 3.585 | 18,13% | 117 | 2.673 | 15,41% |
| Четири године | 563 | 16.188 | 81,87% | 557 | 14.674 | 84,59% |
| Укупно | 684 | 19.773 | 100,00% | 674 | 17.347 | 100,00% |

Горенаведени проценат реализације уписа према дужини трајања образовања исти је као и претходне године.

Настава на два језика у првом разреду средњег образовања и васпитања реализује се у 37 школа (од тога, у 32 школе на српском и мађарском наставном језику, у две школе на српском и словачком језику, у две школе на српском и румунском језику и у једној школи на српском и русинском наставном језику), а настава на једном наставном језику реализује се у 80 школа (од тога, у 78 – на српском језику и у две – на мађарском наставном језику). У две средње школе, поред наставе на српском и мађарском језику, реализује се настава и на хрватском језику, а у једној средњој школи, поред наставе на српском и мађарском језику, реализује се настава и на словачком језику.

План уписа ученика у први разред средњих школа у АП Војводини, у којима се настава одржава на **српском језику,** реализован је са **90,42%**, што је за **6,61%** **више** него претходне школске године, јер је на планираних **17.197 места** у **596 одељења** уписано **15.549 ученика** у **587 одељења** (табела 1). У односу на прошлу школску годину, планирано је 678 места мање или 3,79%, а укупан **број уписаних ученика већи је за 567 или 3,78%**. Просечан број ученика у одељењу је **26**.

У току 2014/2015. школске године, наставу на једном од **језика националних мањина – националних заједница – мађарском, словачком, румунском, русинском или хрватском** језику – похађало је **2.339 ученика осмог разреда (15 више него прошле школске године)**, од којих је **1.798** **ученика** (**76,87%**) **наставило да се школује на језику националне мањине – националне заједнице** у средњој школи у школској 2015/2016. години (1,53% више него прошле школске године).

План уписа ученика у први разред средњих школа у АП Војводини, у којима се настава изводи на **мађарском језику,** реализован је са **68,60%**, што је за **0,21% мање** него претходне школске године, јер је на планираних **2.306 места** у **79** одељења уписано **1.582 ученика** у **78 одељења** (табела 2). У поређењу с прошлом школском годином, **број уписаних ученика већи** је **за 38**. Просечан број ученика у одељењу је **20**.

Број ученика основних школа који су у **завршном (осмом) разреду** у школској 2014/2015. години похађали наставу на мађарском језику јесте **1.735** (13 ученика више него претходне школске године), од којих је **1.582 ученика** или **91,18% наставило школовање на мађарском језику**, што је за **1,52% више** него претходне школске године.

План уписа ученика у први разред средњих школа у АП Војводини, који наставу слушају на **словачком језику,** реализован је са **88,33%** (2,5% више), јер је на планираних **120 места** у четири одељења уписано **106 ученика** у четири одељења (табела 3). Планиран је исти број места за упис као претходне школске године, а **број уписаних ученика** **већи је за три**.

У основним школама, у школској 2014/2015. години, наставу на словачком језику похађало је **359 ученика** осмог разреда (16 ученика више него прошле школске године), од којих је **106 ученика** или **29,53% наставило школовање на словачком језику (као и претходне школске године)**.

План уписа ученика у први разред средњих школа у АП Војводини, који похађају наставу на **румунском језику,** реализован је са **90**%, што је за **5% више** него претходне школске године, јер јена **60 места** уписано **54 ученика** или три **ученика мање** него прошле школске године (табела 4). Просечан број ученика у одељењу је **27**.

Уосновним школама, у школској 2014/2015. години, наставу на румунском језику похађало је **135 ученика** **осмог разреда** (20 ученика мање него претходне школске године), од којих је **54 ученика** или **40% наставило школовање на румунском језику.** Изражено у процентима – **3,23% више** ученика него прошле школске године наставило је школовање на румунском језику.

План уписа ученика у први разред средњих школа у АП Војводини, који похађају наставу на **русинском језику,** реализован је са **73,33%**, што је за **30% више** него претходне школске године, јер је на планираних **30 места** уписано **22 ученика** (табела 5). У поређењу с прошлом школском годином, **број уписаних ученика већи** је **за девет.**

Уосновним школама, у школској 2014/2015. години, наставу на русинском језику похађало је **75 ученика** **осмог разреда** (19 ученика више него претходне школске године), од којих је **22 ученика** (**29,33%) наставило школовање на русинском језику**, што је за **6,12% више** него прошле школске године. Из године у годину, повећава се број ученика који настављају школовање (средње образовање и васпитање) на русинском језику.

План уписа ученика у први разред средњих школа у АП Војводини, у којима се настава похађа на **хрватском језику,** реализован је са **56,66%**, јер је на планираних **60 места** уписано **34 ученика** (табела 6), као и претходне школске године.

У основним школама, у школској 2014/2015. години, наставу на хрватском језику похађало је **35 ученика осмог разреда** (13 ученика мање него претходне школске године), **од којих је 34 ученика, или 97,14%, наставило школовање на хрватском језику,** односно 26,31% више него прошле школске године.

У табели је приказан **број ученика припадника** **националних мањина – националних заједница,** који су након основног образовања **наставили школовање на неком од језика националне мањине – националне заједнице** у школској 2015/2016. години.

|  |  |  |  |  |  |  |  |
| --- | --- | --- | --- | --- | --- | --- | --- |
| Наставни језик | Осми разред 2014/2015. | Наставили школовање на матерњем језику школске 2015/2016.  (%) | | Трогодишње образовање | % | Четворогодишње образовање | % |
| Мађарски језик | 1.735 | 1.582 | 91,18% | 320 | 20,23% | 1.262 | 79,77% |
| Словачки језик | 359 | 106 | 29,53% | … | … | 106 | 100% |
| Румунски језик | 135 | 54 | 40% | … | … | 54 | 100% |
| Русински језик | 75 | 22 | 29,33% | … | … | 22 | 100% |
| Хрватски језик | 35 | 34 | 97,14% | ... |  | 34 | 100% |

Изражено у процентима, ове године више ученика него претходне школске године наставило је школовање на мађарском, румунском, русинском и хрватском језику, док су ученици који су основну школу завршили на словачком језику у нешто мањем проценту наставили да се школују на том језику.

Следи графички приказ броја ученика који су након основног образовања на неком од језика националних мањина – националних заједница наставили школовање на том језику у школској 2015/2016. години.

У средњим школама на територији АП Војводине није организована настава на ромском језику – као језику националне заједнице.

У складу са Законом о средњој школи, ученици су обавезни да приликом уписа у први разред изаберу један од **изборних предмета** (*верска настава* или *предмет етичко-хуманистичког садржаја,* то јест *грађанско васпитање*). Од укупног броја ученика првог разреда средње школе који наставу похађају **на српском језику** (15.549), **7.886 ученика** или **50,71%** определило се за изборни предмет – **грађанско васпитање**, а **7.663 ученика** (**49,29%**) изабрало је **верску наставу**. Од **1.582 ученика** који наставу похађају **на мађарском језику**, **729 ученика** или **46,08%** определило се за **грађанско васпитање,** а **853 ученика** (**53,92%)** изабрало је **верску наставу**. Од **106** ученика који наставу похађају **на словачком језику**, **76 ученика** или **71,69%** определило се за **грађанско васпитање, а 30 ученика (28,30%)** изабрало је **верску наставу**. Од **54** ученика уписаних за наставу **на румунском језику**, **12 ученика (22,22%)** определило се за **грађанско васпитање, а 42 ученика** или **77,78%** за **верску наставу.** Од **34** ученика уписаних за наставу **на** **хрватском језику**, **22 ученика (64,70%)** определилосе **за грађанско васпитање, а 12 ученика** или **35,29%** за **верску наставу.** Од **22** ученика који наставу похађају **на русинском језику, два ученика** или **9%** определило се за **грађанско васпитање**, а **20 ученика** или **91%** изабрало је **верску наставу**. Као и претходне школске године, на српском и словачком наставном језику већи број ученика определио се за грађанско васпитање, док је на мађарском, румунском и русинском наставном језику већи број ученика опредељених за верску наставу. На хрватском наставном језику ове школске године, за разлику од претходне, већи број ученика изабрао је грађанско васпитање.

**2.** **УПИС УЧЕНИКА У ПРВИ РАЗРЕД СРЕДЊИХ ШКОЛА У**

## ТРОГОДИШЊЕМ ТРАЈАЊУ

У АП Војводини у **75 средњих школа** уписани су ученици у први разред **трогодишњег образовања** за образовне профиле **11 подручја рада.** Трогодишње образовање организовано је на српском и мађарском наставном језику.

**Упис** ученика у први разред **трогодишње школе** **реализован** је **са 75,19%**, јер је на **3.585 места** уписано **2.673 ученикa**, распоређених у **117 одељења**. Просечан број ученика у одељењу је 23. У односу на претходну школску годину, за трогодишње образовање планирана су **135 места мање** или **3,63%**, а уписано је **67 ученика** или **2,57% више**.

План уписа ученика у школе на **српском наставном језику** остварен је са **77,78%,** јер је на планираних **3.023 места** уписано **2.353 ученика.** У поређењу с претходном школском годином, за 165 ученика (5,17%) смањен је број планираних места за упис, а за 28 или 1,2% повећан је број уписаних ученика.

У школама у којима се настава реализује на **мађарском језику**, упис је остварен са **57,14%** (4,12% више него претходне године), будући да су на планираних **560 места** уписана **320 ученика.** У односу на претходну школску годину, број планираних места већи је за 30 или 5,66%, а број уписаних ученика већи је за 39 или 13,88%.

У АП Војводини, **по подручјима рада**, за **трогодишње** **образовање** уписано је:

|  |  |  |  |  |  |  |  |
| --- | --- | --- | --- | --- | --- | --- | --- |
| Подручје рада | ПЛАНИРАНО | | | УПИСАНО | | | |
| српски | Језик националне  мањине | укупно | српски | Језик националне  мањине | укупно | Реализација уписа |
| Пољопривреда, производња и  прерада хране | 360 | 30 | 390 | 194 | 26 | 220 | 56,41% |
| Шумарство и  обрада дрвета | 30 | ... | 30 | 16 | ... | 16 | 53,33% |
| Машинство и  обрада метала | 730 | 170 | 900 | 522 | 94 | 616 | 68,44% |
| Електротех-  ника | 225 | 30 | 255 | 160 | 9 | 169 | 66,27% |
| Текстилство и  кожарство | 60 | ... | 60 | 29 | ... | 29 | 48,33% |
| Геодезија и  грађевинарство | ... | 60 | 60 | ... | 16 | 16 | 26,67% |
| Саобраћај | 300 | 30 | 330 | 298 | 25 | 323 | 97,88% |
| Трговина, угоститељство и туризам | 900 | 180 | 1.080 | 786 | 121 | 907 | 83,98% |
| Личне услуге | 300 | 60 | 360 | 254 | 29 | 283 | 78,61% |
| Здравство и  социјална заштита | 60 | ... | 60 | 64 | ... | 64 | 106,67% |
| Геологија, рударство и металургија | 60 | ... | 60 | 30 | ... | 30 | 50% |
| Укупно | 3.025 | 560 | 3.585 | 2.353 | 320 | 2.673 | 74,56% |

Најрационалније планирање места за упис ученика било је у подручјима рада: саобраћај – 97,88%, трговина, угоститељство и туризам – 83,98% и личне услуге – 78,61%, с обзиром на велики број планираних места. Повећан је број уписаних ученика у машинству и електротехници, при чему је остао исти број планираних места за упис. Више места планирано је у трогодишњем образовању у подручју рада здравства и социјалне заштите и упис је реализован са 106,67%. Најслабија реализација уписа била је у подручју рада –геодезија и грађевинарство (26,67%), а затим – геологија, рударство и металургија (50%).

3. **УПИС УЧЕНИКА У ПРВИ РАЗРЕД СРЕДЊИХ ШКОЛА У**

## ЧЕТВОРОГОДИШЊЕМ ТРАЈАЊУ

На територији АП Војводине у **121 средњој школи** уписани су ученици у први разред за образовне профиле са четворогодишњим трајањем у гимназије, стручне школе, мешовите и уметничке школе. Планирани су образовни профили 13 подручја рада.

Ученицима је дата могућност да наставу похађају на **српском језику** или на **мађарском**, **словачком**, **румунском**, **русинском** и **хрватском** **језику**.

**Упис** ученика у средње школе за **четворогодишње школовање** **реализован** је са **90,65%**, јер је на планираних **16.188 места** уписано **14.674 ученика** који су распоређени у **557 одељења**. Просечан број ученика у одељењу јесте **26**.

У односу на претходну школску годину, за упис је планирано **481 место мање**, а **број** **уписаних ученика** **већи** је **за** **547. Проценат реализације** плана уписа ученика **већи** је **за 5,9%**.

Највише места за упис предвиђено је, као и претходних година, за гимназијско образовање – 4.342 места. У стручним и мешовитим школама највише места планирано је за подручје рада: економија, право и администрација (2.232 места), електротехника (1.782 места), пољопривреда, производња и прерада хране (1.360 места), здравство и социјална заштита (1.350 места) и машинство и обрада метала (1.140 места).

У Политехничкој школи у Суботици, по први пут, одобрен је упис ученика за образовни профил *ликовни техничар* у подручју рада култура, уметност и јавно информисање.

План уписа ученика у школама на **српском језику** остварен је са **93,11%**, јер је на планираних **14.172 места** уписано **13.196 ученика**. **Реализација уписа** је у односу на прошлу школску годину **већа за 6,92%**, будући да је **број** планираних **места мањи за 513**, а **број** уписаних **ученика већи за 539**.

У школама у којима се настава изводи на **мађарском језику**, упис је остварен са **72,28%**, јер је на планирана **1.746 места** уписно **1.262 ученика**. Реализација уписа иста је као прошле школске године.

У школама у којима се настава изводи на **словачком језику**, упис је остварен са **88,33%,** што је за **2,5% више** него прошле школске године, јер је на планираних **120 места** (као и претходне године) уписано **106 ученика** (три ученика више него претходне школске године).

У школама у којима се настава изводи на **румунском језику** упис је остварен са **90%**, јер је на планираних **60 места** уписано **54 ученика (**три ученика мање него прошле школске године**)**.

У школи у којој се настава изводи на **русинском језику,** упис је остварен са **73,33%**, јер је на планираних **30 места** уписано **22 ученика**. У односу на претходну школску годину, уписано је **девет ученика више**.

У школи у којој се настава изводи на **хрватском језику,** упис је остварен са **56,67%**, јер је на планираних **60 места** уписано **34 ученика,** као и претходне године.

У поређењу с прошлом школском годином, рационалније је планиран број места за упис ученика на српском наставном језику, те је реализација била боља. План и реализација уписа на мађарском наставном језику једнаки су прошлогодишњим. На словачком, румунском, русинском и хрватском наставном језику планиран је исти број места као и претходних година, а број уписаних ученика варира из године у годину. Стога, имајући у виду да је мали број ученика у питању, овај податак знатно утиче на рационалност уписа.

У АП Војводини, по подручјима рада, у **четворогодишњем** образовању уписано је:

|  |  |  |  |  |  |  |  |
| --- | --- | --- | --- | --- | --- | --- | --- |
| Подручје рада | ПЛАНИРАНО | | | УПИСАНО | | | |
| српски | Језик националне  мањине | укупно | српски | Језик националне  мањине | укупно | Реализација уписа |
| Гимназија | 3.734 | 608 | 4.342 | 3.448 | 430 | 3.878 | 89,31% |
| Пољопривреда, производња и прерада хране | 1.100 | 260 | 1.360 | 941 | 151 | 1.092 | 80,29% |
| Шумарство и обрада дрвета | 240 |  | 240 | 223 |  | 223 | 92,92% |
| Машинство и обрада метала | 990 | 150 | 1.140 | 814 | 112 | 926 | 81,23% |
| Електротехника | 1.578 | 204 | 1.782 | 1.505 | 167 | 1.672 | 93,83% |
| Хемија, неметали и графичарство | 984 | 120 | 1.104 | 860 | 75 | 935 | 84,69% |
| Текстилство и кожарство | 214 |  | 214 | 145 |  | 145 | 67,76% |
| Геодезија и грађевинарство | 378 | 54 | 432 | 327 | 23 | 350 | 81,02% |
| Саобраћај | 750 | 30 | 780 | 737 | 31 | 768 | 98,46% |
| Трговина, угоститељство и туризам | 690 | 30 | 720 | 662 | 30 | 692 | 96,11% |
| Економија, право и администрација | 1.992 | 240 | 2.232 | 1.995 | 188 | 2.183 | 97,80% |
| Здравство и социјална заштита | 1.110 | 240 | 1.350 | 1.197 | 225 | 1.422 | 105,33% |
| Култура, уметност и јавно  информисање | 412 | 80 | 492 | 342 | 46 | 388 | 78,86% |
| Укупно | 14.172 | 2.016 | 16.188 | 13.196 | 1.478 | 14.674 | 90,65% |

Ученици су показали највеће интересовање за упис у подручјима рада: здравство и социјална заштита (105,33%), саобраћај (98,46%), економија, право и администрација (97,80%), трговина, угоститељство и туризам (96,11%). Највише слободних места остало је у подручју рада текстилство и кожарство (реализација уписа је 67,76%) и у подручју рада геодезија и грађевинарство (81,02%). У поређењу с претходном годином, повећан је број уписаних ученика у подручјима рада електротехника, саобраћај и хемија, неметали и графичарство.

\*\*\*

**Разлика у броју уписаних ученика** у први разред средњих школа за школску 2014/2015. и 2015/2016. годину дата је у следећој табели.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Наставни језик | **Шк. 2014/2015. год.** | | | **Шк. 2015/2016. год.** | | | **Разлика** | | |
| 3 год. | 3 год. | 3 год. | 3 год. | 4 год. | укупно | 3 год. | 4 год. | укупно |
| Српски језик | 2.325 | 12.657 | 14.982 | 2.353 | 13.196 | 15.549 | +28 | +539 | +567 |
| Мађарски језик | 281 | 1.263 | 1.544 | 320 | 1.262 | 1.582 | +39 | -1 | +38 |
| Словачки језик |  | 103 | 103 |  | 106 | 106 |  | +3 | +3 |
| Румунски језик |  | 57 | 57 |  | 54 | 54 |  | -3 | -3 |
| Русински језик |  | 13 | 13 |  | 22 | 22 |  | +9 | +9 |
| Хрватски језик |  | 34 | 34 |  | 34 | 34 |  | 0 | 0 |
| Укупно: | 2.606 | 14.127 | 16.733 | 2.673 | 14.674 | 17.347 | +67 | +547 | 614 |

**\* \* \***

На основу прегледа броја ученика уписаних у први разред средње школе у протеклих **пет година**, по наставним језицима и школским годинама, стање је следеће.

|  |  |  |  |  |  |
| --- | --- | --- | --- | --- | --- |
| Наставни језик | **Шк. 2011/2012. год.** | **Шк. 2012/2013. год.** | **Шк. 2013/2014. год.** | **Шк. 2014/2015. год.** | **Шк. 2015/2016. год.** |
| укупно | укупно | укупно | укупно | укупно |
| Српски језик | 17.794 | 17.806 | 15.726 | 14.982 | 15.549 |
| Мађарски језик | 1.989 | 1.945 | 1.679 | 1.544 | 1.582 |
| Словачки језик | 97 | 112 | 100 | 103 | 106 |
| Румунски језик | 64 | 46 | 49 | 57 | 54 |
| Русински језик | 14 | 18 | 11 | 13 | 22 |
| Хрватски језик | 36 | 34 | 40 | 34 | 34 |
| Укупно | 19.994 | 19.961 | 17.605 | 16.733 | 17.347 |

Током последњих пет година, број ученика уписаних у први разред средњих школа континуирано је опадао, све до ове школске године ‒ када је повећан за 3,67% у односу на претходну школску годину.

Кретање броја ученика у петогодишњем периоду, према језику образовноваспитног рада, приказују следећи графикони:

**4. УПИС УЧЕНИКА У ПРВИ РАЗРЕД ПРИВАТНИХ СРЕДЊИХ ШКОЛА НА**

**ТЕРИТОРИЈИ АП ВОЈВОДИНЕ**

У школској 2015/2016. години, на територији АП Војводине делатност средњег образовања обавља 19 приватних средњих школа за које је Секретаријат утврдио да испуњавају услове у погледу простора, опреме, наставних средстава и потребног броја наставника за почетак рада и обављање делатности средњег образовања и васпитања.

Податке о уписаним ученицима у школској 2015/2016. години доставило је 16 школа. Према достављеним подацима, у први разред уписано је 273 редовна ученика (98 ученика више него претходне школске године), што је 1,57% од укупног броја ученика првог разреда средњег образовања. Највише уписаних ученика има у подручју рада – здравство и социјална заштита (139) и гимназијско образовање (82), а затим економија, право и администрација (33). У први разред приватних средњих школа уписују се и ванредни ученици старији од 17 година, као и ученици који су започели па прекинули образовање у другим средњим школама.

Упис редовних ученика у први разред у приватним средњим школама у школској 2015/2016. години, реализован је у следећим подручјима рада: гимназија; економија, право и администрација; здравство и социјална заштита; трговина, угоститељство и туризам; саобраћај; личне услуге.

Наведена квота није обухваћена Одлуком о броју места за упис ученика у први разред средњих школа, чији је оснивач АП Војводина у школској 2015/2016. години, будући да Покрајинска влада утврђује само број места за упис ученика у први разред средњих школа чији је оснивач АП Војводина. Међутим, информација о могућностима и реализацији уписа ученика у приватне средње школе на територији АП Војводине може се сматрати значајном за Покрајинску владу.

**\* \* \***

**На основу изложеног, може се констатовати**:

1. Планирани **број места** за упис ученика у први разред средњих школа у школској 2015/2016. години у АП Војводини **већи** је од броја ученика завршног разреда основних школа **за 9,09%** (у осмом разреду било је укупно 17.983 ученика, а планом уписа предвиђено је 19.773 места). У односу на претходну школску годину, рационалније је планиран упис ученика – број ученика осмог разреда већи је за 815, а планирано је 616 места мање за упис у поређењу с прошлом школском годином.
2. Планирани упис ученика у први разред средње школе реализован је са **87,73% – на 19.773 места уписано је 17.347 ученика,** с тим што је **у трогодишњим школама** план уписа реализован са **75,19%,** а **у четворогодишњим** са **90,65%.** У односу на претходну школску годину, **реализација плана уписа** ученика **већа** је **за 5,66%.** Највећи број ученика је у гимназијама, економији и електротехници, а затим у пољопривреди, здравству и машинству. Повећан је и број уписаних ученика за трогодишње образовање у машинству и електротехници.
3. У средњим школама у којима се настава изводи **на српском језику**, **упис** ученика **реализован** је са **90,42%**, што је за **6,61%** **више** у односу на претходну школску годину, будући да је на планираних 17.197 места у 596 одељења, уписано 15.549 ученика у 587 одељења (табела 1) – уписано 567 ученика или 3,78% више.
4. У средњим школама у којима се настава изводи **на мађарском језику, упис** ученика **реализован** је са **68,60%**, што је за **0,21%** **мање** него претходне године, јер је на планирана 2.306 места у 79 одељења, уписано 1.582 ученика у 78 одељења (табела 2) – уписано 38 ученика (2,46%) више.
5. У средњим школама у којима се настава изводи **на словачком језику,** **упис** је **реализован** са **88,33% или 2,5% више** у односу на претходну годину, јер је на планираних 120 места у четири одељења уписано 106 ученика у четири одељења (табела 3) – уписано три ученика (2,91%) више.
6. У средњим школама у којима се настава изводи **на румунском језику, упис** је **реализован** са **90% или 5% мање** у односу на претходну годину, јер је на планираних 60 места уписано 54 ученика (табела 4) – уписано три ученика (5,26%) мање.
7. У средњој школи у којој се настава изводи **на русинском језику,** **упис** је **реализован** са **73,33% или 30% више** него претходне године, јер је на планираних 30 места уписано 22 ученика (табела 5) – уписано девет ученика (23,08%) више.
8. У средњој школи у којој се настава изводи **на хрватском језику,** **упис** је **реализован** са **56,66%**, јер је на планираних 60 места уписано 34 ученика (табела 6), као и претходне године.
9. **Настава на два језика** реализује се у **37 средњих школа** (у 32 – на српском и мађарском језику, у две – на српском и словачком језику, у две – на српском и румунском језику и у једној – на српском и русинском језику), док се **настава на једном језику** реализује у **80 школа** (у 78 на српском и у две на мађарском језику). **У три школе** **настава** се реализује **на три језика:** у две школе на српском, мађарском и хрватском језику и у једној школи на српском, мађарском и словачком језику.
10. У току 2014/2015. школске године, наставу на језицима националних мањина –националних заједница похађало је **2.339 ученика осмог разреда**, од којих је **1.798 ученика** (**76,87%**) **наставило да се школује** на неком од језика националних мањина – националних заједница и у средњој школи у школској 2015/2016. години, што је **1,53% више** него претходне школске године.
11. Од укупно **19 регистроване приватне средње школе на територији АП Војводине**, на основу достављених података од 16 приватних средњих школа на територији АП Војводине, уписано је **273 редовна ученика** у шест подручја рада.

ПРЕДЛОГ

Покрајинска влада, на ......... седници одржаној ......... 2015. године, размотрила је и п р и х в а т и л а **ИНФОРМАЦИЈУ О УПИСУ УЧЕНИКА У ПРВИ РАЗРЕД СРЕДЊЕ ШКОЛЕ ЗА ШКОЛСКУ 2015/2016. ГОДИНУ У АУТОНОМНОЈ ПОКРАЈИНИ ВОЈВОДИНИ** и д о н е л а је следеће

# З А К Љ У Ч К Е

1. Задужује се Покрајински секретаријат за образовање, прописе, управу и националне мањине – националне заједнице да, приликом планирања уписа ученика у први разред средње школе за школску 2016/2017. годину, планирани број места по подручјима рада и образовним профилима усклађује с потребама локалне заједнице, тржишта рада и стратегије привредног развоја АП Војводине и с бројем ученика завршних – осмих разреда у основним школама АП Војводине.
2. Наведену информацију доставити на разматрање Одбору за образовање и науку и Одбору за националну равноправност Скупштине АП Војводине.

## П Р И Л О З И